डूंगरपुर क्षेत्र में होने लगी इजराइली खजूर की खेती
खजूर की खेती की खासियत और लाभ : खजूरके पेड़ को कोई भी जानवर-पक्षी खाता नहीं है। इससे किसान को नुकसान की कोई आशंका नहीं रहती है। खजूर का पौधा ऊंचाई पर लगता है। नीचे की जगह पर कम ऊंचाई वाली फसल हो सकती है। एक खजूर का पौधा प्रतिवर्ष करीब 1 से 3 क्विंटल फल देता है। किसान को प्रति क्विंटल 10 हजार रुपए तक लाभ होता है। ऐसे में प्रति पौधा सालाना 30 हजार का लाभ मिलता है। इस हिसाब से अलीहुसैन को करीब डेढ़ से दो करोड़ रुपए का सालाना फायदा होने का अनुमान है।
कुवैत से लिया ऑनलाइन प्रशिक्षण
गुजरातमें सूरत और वापी मुख्य हाईवे के बीच अतुल गांव में सऊदी खजूर की व्यापक पैमाने पर खेती होती है। यहां सऊदी अरब के 5 प्रकार के बीचों का सफल बीजारोपण कर खेती की जा रही है। इस बीज को आधार मानकर अलीहुसैन ने सैफुद्दीन रंगवाला को मैनेजर बनाकर प्रशिक्षण दिलवाया। अलीहुसैन कांचवाला ने कुवैत से ऑनलाइन प्रशिक्षण लिया।
तनुज शर्मा/ सुभाष कलाल | दरियाटी (डूंगरपुर)
गलियाकोटके रहने वाले अलीहुसैन कांचवाला ने दो साल पहले सऊदी खजूर की खेती शुरू की। शुरू में नया प्रयोग लगा, लेकिन इसमें अब फल आने लगे हैं। इसके साथ ही अलीहुसैन भी उत्साहित हो गए। इस खेती के लिए उन्होंने सीमलवाड़ा क्षेत्र में 200 बीघा जमीन अलग-अलग क्षेत्र में खरीदी। सीमलवाड़ा के कोदरिया गांव में 100 बीघा जमीन सिर्फ खजूर की खेती के लिए तैयार कराई। अली की खेती का प्रबंधन देखने वाले कोदरिया के सैफुद्दीन रंगवाला ने बताया कि जमीन की उर्वरक जांच कर सऊदी खजूर के 650 पौधे लगाए हैं। अब इनमें पुष्पन होने लगा है। शीघ्र फल मिलने की उम्मीद है। वे कहते हैं कि बोहरा समाज के धर्मगुरु सैयदना मुफद्दल सैफुद्दीन बोहरा ने विदेशों में जाने की बजाय अपने शहर-गांव में ही कारोबार करने का आदेश दिया था, जिसके नतीजन अब खेती की ओर रुझान बढ़ाया है।
hin_Deva hin_Deva hin_Deva hin_Deva mai_Deva hin_Deva